### 3.     Ansøgning om garanti - Jerslev Vandværk

**Åbent**

Sagsnr.: 326-2021-2229        J.nr.: 13.02.00           Dokumentnr.:
326-2021-17453

**Sagstype**

Beslutning.

**Resume og sagens baggrund**

[adresse] ansøger ved mail af 20. januar 2021
godkendelse af kommunegaranti for lån i [adresse] på 660.000 kr. til
finansiering af nødforbindelse til nabo-vandværket Ubby Vandværk, som har
godkendt at levere vand til Jerslev i nødstilfælde. Lånet søges med 30 års
løbetid.

Lovhjemmel: Vandsektorloven.

**Indstillinger**

Direktøren indstiller,

1.    At kommunen
giver garanti for et 30-årigt lån på 660.000 kr. i [adresse].

2.    at der vil blive
opkrævet garantiprovision jf. *Kommunens principper for opkrævning af
garantiprovision for kommunegarantier*, godkendt af Kommunalbestyrelsen den
31. maj 2018.

**Behandling**

Økonomiudvalget, Kommunalbestyrelsen.

**Sagsfremstilling**

[adresse] oplyser, at begrundelsen for projektet er
vigtigheden af hele tiden at have rent vand til rådighed, også hvis f.eks.
vandværket skulle blive ramt af uheld, som medfører svigt i vandforsyningen.
Anlægsarbejdet forventes at vare ca. 2 måneder. Der er indhentet tilbud på
projektet på i alt 657.203 kr. excl. moms.

Garantiprovisionen vil blive beregnet på baggrund af en
uvildig ekstern kreditvurdering på lige fod med de nuværende garantier.

Økonomistaben har indhentet vandværkets seneste årsrapport
samt revisionspåtegning, og revisionen har ikke givet anledning til forbehold.

Jerslev Vandværk har 286 målere og 352 forbrugere, og de har
ingen lån med kommunegaranti.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Jerslev Vandværk ikke er i stand til at betale lånet.
Garantien påvirker ikke den kommunale låneramme. Der vil blive opkrævet
garantiprovision efter gældende regler.

**Økonomiudvalgets møde den 10.
februar 2021:**

Anbefales.